joelniklaus/EU_Wikipedias huggingface dataset:
723 Αμμονία

Η Αμμονία (Hammonia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,864. Ανακαλύφθηκε το 1911 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από τη λατινική ονομασία του Αμβούργου.

Φυσικά χαρακτηριστικά 
Η μέση διάμετρος της Αμμονίας εκτιμάται σε 35,78 χιλιόμετρα. Ο φασματικός τύπος της είναι C (ανθρακούχος), ενώ το άλβεδό της είναι 0,1829. Είναι άγνωστο αν και με ποια περίοδο περιστρέφεται η Αμμονία γύρω από τον εαυτό της.

Εξωτερικοί σύνδεσμοι 
 Τροχιά από το JPL (Java) / Εφημερίδα

Αμμονια
724 Χαπάγκ

Ο Χαπάγκ (Hapag) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,20. Ανακαλύφθηκε το 1911 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά του από τα αρχικά της εφοπλιστικής εταιρείας Hamburg-Amerikanische Packetfahrt-Actien-Gesellschaft (HAPAG).

Μετά την ανακάλυψή του ο Χαπάγκ χάθηκε και ξαναβρέθηκε το 1988 από τους T. Hioki και N. Kawasato, που παρατηρούσαν από την Οκουτάμα της Ιαπωνίας, ως 1988 VG2. Η πιο πρόσφατη αντίθεσή του ήταν στις 4 Ιουνίου 2010, ενώ η επόμενη θα συμβεί στις 23 Οκτωβρίου 2011.

Φυσικά χαρακτηριστικά 
Τα φυσικά χαρακτηριστικά του Χαπάγκ είναι άγνωστα.

Εξωτερικοί σύνδεσμοι 
 Τροχιά από το JPL (Java) / Εφημερίδα

Χαπαγκ
Πρωτάθλημα ποδοσφαίρου Σλοβακίας

Το Πρωτάθλημα ποδοσφαίρου Σλοβακίας (σλοβακικά: Slovak Super Liga) γνωστό και ως Corgoň Liga για εμπορικούς λόγους, είναι η δημοφιλέστερη ποδοσφαιρική διοργάνωση της Σλοβακίας. Ξεκίνησε την περίοδο 1993-94 μετά τη διάλυση της Τσεχοσλοβακίας.

Πληροφορίες 

Το Πρωτάθλημα ποδοσφαίρου Σλοβακίας ξεκίνησε το 1993 και τις πρώτες τρεις περιόδους συμμετείχαν 12 ομάδες που στο τέλος αγωνιζόταν σε πλέι-οφ και πλέι-άουτ. Τις επόμενες 4 περιόδους ως την σεζόν 1999-00 συμμετείχαν 16 ομάδες με το σύστημα βαθμολόγησης. Τη σεζόν 2000-01 εως τη σεζόν 2005-06 συμμετείχαν 10 ομάδες, ενώ από τη σεζόν 2006-07 έως και σήμερα στο Πρωτάθλημα ποδοσφαίρου Σλοβακίας συμμετέχουν 12 ομάδες.

Πρωταθλητές 

 1993-94: Σλόβαν Μπρατισλάβας
 1994-95: Σλόβαν Μπρατισλάβας
 1995-96: Σλόβαν Μπρατισλάβας
 1996-97: Φ.Κ Κόζιτσε
 1997-98: Φ.Κ Κόζιτσε
 1998-99: Σλόβαν Μπρατισλάβας
 1999-00: ΦΚ Ίντερ Μπρατισλάβα
 2000-01: ΦΚ Ίντερ Μπρατισλάβα
 2001-02: ΜΣΚ Ζίλινα
 2002-03: ΜΣΚ Ζίλινα
 2003-04: ΜΣΚ Ζίλινα
 2004-05: Αρτμέντια Πετρζάλκα
 2005-06: ΜΦΚ Ρουζομπέροκ
 2006-07: ΜΣΚ Ζίλινα
 2007-08: Αρτμέντια Πετρζάλκα
 2008-09: Σλόβαν Μπρατισλάβας
 2009-10: ΜΣΚ Ζίλινα
 2010-11: Σλόβαν Μπρατισλάβας
 2011-12: ΜΣΚ Ζίλινα
 2012-13: Σλόβαν Μπρατισλάβας
 2013-14: Σλόβαν Μπρατισλάβας
 2014-15 :ΦΚ ΑΣ Τρέντσιν
 2015-16: ΦΚ ΑΣ Τρέντσιν
 2016-17: ΜΣΚ Ζίλινα
 2017-18: ΦΚ Σπαρτάκ Τρνάβα
 2018-19:ΣΚ Σλόβαν Μπρατισλάβας
 2019-20:ΣΚ Σλόβαν Μπρατισλάβας 
 2020-21:ΣΚ Σλόβαν Μπρατισλάβας
 2021-22:ΣΚ Σλόβαν Μπρατισλάβας

Σύνολο τίτλων ανά σύλλογο 

Μέχρι στιγμής (2022) 8 ομάδες έχουν κατακτήσει το πρωτάθλημα Σλοβακίας προηγείται σε κατακτήσεις η Σλόβαν Μπρατισλάβας με 12 κατακτήσεις και ακολουθεί η ΜΣΚ Ζίλινα με 7 κατακτήσεις.

Εξωτερικοί σύνδεσμοι 
 Πρωταθλητές Σλοβακίας

Πρωταθλήματα ποδοσφαίρου ανά χώρα
Ποδοσφαιρικές διοργανώσεις Σλοβακίας
Ανώτατα εθνικά ποδοσφαιρικά πρωταθλήματα
Επαρχία του Μπατμάν

Η επαρχία Μπατμάν (τουρκικά: Batman ili, κουρδικά: Parêzgeha Êlihê) είναι τουρκική επαρχία στο διαμέρισμα της Νοτιοανατολικής Ανατολίας στην νοτιοανατολική Τουρκία, το οποίο κατοικείται στην πλειοψηφία του από Κούρδους. και βρίσκεται νοτιοανατολικά της Μικράς Ασίας.

Η επαρχία είναι επίσης σημαντική για τα αποθέματα πετρελαίου και την παραγωγή του. Το βαμβάκι είναι η κύρια γεωργική ασχολία. Η επαρχία επίσης συνδέεται σιδηροδρομικά με τις επαρχίες Ντιγιαρμπακίρ και Έλαζιγ.

Παραπομπές 

Επαρχίες της Τουρκίας
Τουρκικό Κουρδιστάν
Μπατμάν

Το Μπατμάν (IPA: ; ) είναι πόλη της νοτιοανατολικής Τουρκίας και πρωτεύουσα της ομώνυμης επαρχίας.

Οικονομία 
Το Μπατμάν είναι μια σημαντική περιοχή παραγωγής πετρελαίου, και έχει το παλαιότερο διυλιστήριο της Τουρκίας, αφού άνοιξε το 1955. Ένας σωλήνας, ο οποίος έχει μήκος 494 χλμ. μεταφέρει πετρέλαιο από το Μπατμάν στην Αλεξανδρέττα. Οι σιδηροδρομικές γραμμές στο κοντινό Κουρταλάν συνδέουν την πόλη με την Κωνσταντινούπολη. Υπάρχει επίσης τοπικό αεροδρόμιο.

Εξωτερικοί σύνδεσμοι 
 GAP Project page re Batman
 Kurds wait for Turkish sea change – BBC News 
 What's in a name? Too much in Turkey – The Guardian 
 'Virgin suicides' save Turks' 'honor' (IHT)

Δείτε επίσης 
 Κούρδοι
 Νοτιοανατολική Ανατολία
 Κουρδιστάν

Πηγές 

Ασιατικές πόλεις της Τουρκίας
Κουρδικοί οικισμοί στην Τουρκία
Ο κακός βεζύρης

Ο Κακός Βεζύρης είναι ο τίτλος μιας ελληνικής κωμικής σατιρικής σειράς που προβλήθηκε από τους τηλεοπτικούς δέκτες του Mega Channel τη σεζόν 1997-1998. Το σενάριο υπέγραψαν ο Χάρης Ρώμας και η Άννα Χατζησοφιά, οι οποίοι ανέλαβαν και τη σκηνοθεσία μαζί με τον Κώστα Κιμούλη. Αν και η σειρά σημείωσε καλή πορεία, ολοκληρώθηκε σύντομα ύστερα από επανειλημμένες λογοκρισίες του ΕΣΡ. Γι' αυτό και αρκετά επεισόδια έχουν μικρότερη διάρκεια (~35 λεπτά) και τα μετέπειτα χρόνια η σειρά αυτή προβλήθηκε ελάχιστες φορές σε επανάληψη από τον σταθμό. Επίσης, αποτελεί τη μοναδική σειρά που δημιούργησαν ποτέ για το Mega.

Υπόθεση 
Ο Κλέων Βεζύρης είναι πολιτικό στέλεχος του κυβερνώντος κόμματος της Ελλάδας, Ν.Α.Κ.Α (Νέο Αγωνιστικό Κίνημα Αναμόρφωσης), και Γενικός Γραμματέας του Υ.ΠΕ.ΧΩ.ΔΕ. Ο Κλέων είναι φιλόδοξος και έχει βλέψεις για τη θέση του υπουργού. Όταν ο προηγούμενος υπουργός πεθαίνει, ο Κλέων είναι σίγουρος ότι θα είναι εκείνος που θα τον διαδεχτεί. Όμως το κόμμα θεωρεί κατάλληλο για τη θέση του υπουργού έναν εύθυμο, παχουλό άντρα: τον Βουλευτή Λαρίσης, Ευάγγελο Μόσχο. Ο Κλέων τότε επιστρατεύει κάθε λογής σχέδιο υπονόμευσης του Μόσχου, έτσι ώστε να πάρει αυτός τη θέση και μπλέκει έτσι σε περιπέτειες και όλο τον περίγυρο του Ευάγγελου.

Το Ν.Α.Κ.Α. είναι βασισμένο στο ΠΑΣΟΚ και μάλιστα έχει γραφεία στην οδό Σπυρίδωνος Τρικούπη, κατ' αντιστοιχία με τα πραγματικά γραφεία του ΠΑΣΟΚ στην οδό Χαριλάου Τρικούπη. Το σίριαλ είναι αφιερωμένο στη μνήμη του Λάμπρου Κωνσταντάρα, ενώ για τον ρόλο του προηγούμενου υπουργού χρησιμοποιήθηκε ο ρόλος του Κωνσταντάρα στη ταινία Υπάρχει Και Φιλότιμο, Ανδρέας Μαυρογιαλούρος.

Επισκόπηση σειράς

Διανομή

Πρωταγωνιστές 

 Χάρης Ρώμας ως Κλέων Βεζύρης
 Χρήστος Ευθυμίου ως Ευάγγελος Μόσχος
 Μαρία Γεωργιάδου ως Ρόζα Μόσχου-Μπαμπαγιούρη
 Ναταλία Καποδίστρια ως Αννίτα Ρασιά
 Γιώργος Γαλίτης ως Λάζαρος Λαζαρίδης
 Βάσω Γουλιελμάκη ως Πόλυ Αρχοντάκη
 Άννα Χατζησοφιά ως Φάνη Κόντογλου

Guest star 

 Γιώργος Ζιόβας ως σύντροφος Δαχτυλίδης

Επεισόδια 
Προβαλλόταν κάθε Δευτέρα στις 19:15.

Το 4ο επεισόδιο προβλήθηκε συγκεκριμένα στις 27/10/1997 (παραμονή 28ης Οκτωβρίου) και το 7ο επεισόδιο στις 17/11/1997 (ανήμερα της 17 Νοέμβρη).

 "Εν Τούτω Νάκα"
 "Λόγος Τιμής"
 "Βασιλικός Θα Γίνω Στο Παραθύρι Σου"
 "Τα Τανκς Και Τα Κανόνια Δεν Είναι Μακαρόνια"
 "Η Ερωμένη Του Λάγνου Υπουργού" (Μέρος Α)
 "Η Ερωμένη Του Λάγνου Υπουργού" (Μέρος Β)
 "Τα Αρχεία Του Καράμπελα"
 "Τέσσερις Κάφροι Και Μια Κηδεία"
 "Βουλή Καπέλο"
 "Ρέιβ, Ξέρεις Ποιος Είμαι Εγώ;"
 "Κακά Χριστούγεννα, Κύριε Μόσχε"
 "Ένας Βλάκας Και Μισός"
 "Ο Κίτρινος Φάκελος"
 "Καζίνο Ρουαγιάλ"
 "Η Κόρη Μου, Η Σοσιαλίστρια" (Μέρος Α)
 "Η Κόρη Μου, Η Σοσιαλίστρια" (Μέρος Β)
 "Ο Καιρός Των Τσιγγάνων" (Μέρος Α)
 "Ο Καιρός Των Τσιγγάνων" (Μέρος Β)
 "Sex Files"
 "Αναδόμηση Τώρα"
 "Η Ροζ Γκαρσονιέρα"
 "Πλούσιος Και Φτωχός"
 "Τι είχαμε, Τι Χάσαμε"
 "Η Δίαιτα Του Μόσχου"
 "Όλοι Λένε Σ' Αγαπώ" (Μέρος Α)
 "Όλοι Λένε Σ' Αγαπώ" (Μέρος Β)

Πηγές 
 «Ο κακός βεζύρης» στο www.retrodb.gr

Εξωτερικοί σύνδεσμοι 

Κακός βεζίρης
Ελληνικές κωμικές τηλεοπτικές σειρές
Σανλιούρφα

Η Σανλιούρφα (τουρκ. Şanlıurfa, συχνά αναφέρεται σε καθημερινή γλώσσα ως Ούρφα (Urfa), προηγουμένως ήταν γνωστή ως Έδεσσα, κουρδικ: Riha, αρμεν: Ուռհա (Ουρχάι), αραβ: الرها αρ-Ρουχά) είναι τουρκική πόλη, πρωτεύουσα της ομώνυμης επαρχίας, η οποία βρίσκεται στη Νοτιοανατολική Ανατολία, ενώ έχει πληθυσμό 573.769 κατοίκους (εκτίμηση 2018). Η Ούρφα βρίσκεται περίπου ογδόντα χιλιόμετρα ανατολικά του ποταμού Ευφράτη. Η περιοχή χαρακτηρίζεται από ζεστά, ξηρά καλοκαίρια και δροσερούς, υγρούς χειμώνες.

Ετυμολογία 

Η πόλη έχει μείνει γνωστή με πολλά ονόματα στην ιστορία. Για λίγο καιρό στα ελληνικά ήταν γνωστή επίσης ως Αντιόχεια η επί Καλλιρρόης. Στη διάρκεια της Βυζαντινής κυριαρχίας μετονομάστηκε σε Ιουστινούπολη. Αν και πριν από την αρχή της τουρκικής κυριαρχίας ήταν ευρέως γνωστή με το όνομα που της δόθηκε από τους Σελευκίδες, Έδεσσα. 'Şanlı' (Σάνλι) (από τα αραβικά: σαν, شأن αξιοπρέπεια + τουρκική επιθετική κατάληξη -lı) σημαίνει μεγάλη, ένδοξη, αξιοπρεπής στα τουρκικά και η Ούρφα μετονομάστηκε επίσημα πάλι σε Şanlıurfa (Ούρφα η ένδοξη) από την Μεγάλη Τουρκική Εθνοσυνέλευση του 1984, σε αναγνώριση της τοπικής αντίστασης  κατά τη διάρκεια του διαμελισμού των εδαφών της Οθωμανικής Αυτοκρατορίας μετά τον Α΄ Παγκόσμιο Πόλεμο.

Παραπομπές 

 
Κουρδικοί οικισμοί στην Τουρκία
Οργανική ύλη

Ως Οργανική Ύλη θεωρείται η ύλη που έχει σαν βάση της τον άνθρακα. Η Οργανική Ύλη (ή οργανικό υλικό, φυσική οργανική ύλη) είναι ύλη που προέρχεται από ζωντανούς οργανισμούς. Αποσυντίθεται, ή είναι προϊόν αποσύνθεσης, ή αποτελείται από οργανικές ενώσεις.Τα έμβια όντα και τα φυτά αποτελούνται από οργανική ύλη. Ο ορισμός της οργανικής ύλης ποικίλει ανάλογα με το θέμα για το οποίο χρησιμοποιείται.

Η οργανική ύλη είναι υπολείμματα των φυτών και των ζώων στο περιβάλλον. Βασικές δομές δημιουργούνται από κυτταρίνη, τανίνη, cutin, και λιγνίνη, μαζί με άλλες διάφορες πρωτεΐνες, λιπίδια, και σάκχαρα. Είναι πολύ σημαντική για την κυκλοφορία των θρεπτικών ουσιών στο περιβάλλον και παίζει ρόλο στη διατήρηση του νερού στην επιφάνεια του πλανήτη.
Οργανική χημεία

ru:Органическая часть почвы
Μοριακό τροχιακό

Το μοριακό τροχιακό στην κβαντική φυσική και κβαντική χημεία είναι μια μαθηματική συνάρτηση η οποία περιγράφει την κυματική συμπεριφορά ενός ηλεκτρονίου σε ένα μόριο. Αυτή η συνάρτηση χρησιμοποιείται για τον υπολογισμό επί παραδείγματι της πιθανότητας εύρεσης ενός ηλεκτρονίου στο χώρο ενός μορίου.

Δείτε επίσης
Ατομικό τροχιακό

Κβαντική χημεία
Θεωρητική χημεία
Μοριακή φυσική
Χημικός δεσμός
La Fura dels Baus

Οι La Fura dels Baus είναι θεατρικός θίασος από την Καταλονία.

Ιδρύθηκαν το 1979 στην πόλη Μογιά (ισπ. Moià), μεταφέρθηκαν όμως νωρίς στην Βαρκελώνη. Είναι πρωτοποριακοί στην εργασία τους και, συνδυάζοντας μουσική, χορό και φανταστικά σκηνικά εφέ αναζητούν νέους τρόπους έκφρασης. 

Κατά την δεκαετία του 1990 ο θίασος συμπεριλάμβανε στο πρόγραμμά του θεατρικά έργα, «ψηφιακό θέατρο» και μεγάλες δημόσιες εκδηλώσεις. Το 1992 οι La Fura dels Baus σημείωσαν μεγάλη επιτυχία με την παραγωγή της εναρκτήριας τελετής των Ολυμπιακών Αγώνων στην Βαρκελώνη. Αργότερα ακολούθησαν διαφημιστικές εκδηλώσεις της  Pepsi και της Mercedes-Benz.

Εκτός από θεατρικές και χορευτικές παραστάσεις, ο θίασος απέδωσε με μεγάλη επιτυχία και αρκετά έργα της όπερας. Την Atlàntida του Μάνουελ δε Φάλγια, το Le Martyre de Saint Sébastien (Μαρτύριο του Αγίου Σεβαστιανού) του Κλωντ Ντεμπυσσύ, καθώς και την La damnation de Faust (Καταδίκη του Φάουστ) του Εκτόρ Μπερλιόζ στις εκδηλώσεις του Φεστιβάλ του Σάλτσμπουργκ το 1999.

Στην δεκαετία του 2000 οι La Fura dels Baus σκηνοθέτησαν την επική τετραλογία έργων όπερας του Ρίχαρντ Βάγκνερ, Το Δαχτυλίδι του Νιμπελούνγκεν σε διεύθυνση ορχήστρας Ζούμπιν Μέτα στο θέατρο Palau de les Arts Reina Sofía στην Βαλένθια. Ακολούθησε η όπερα Τανχόυζερ στην Σκάλα του Μιλάνου.

Άλλες αξιόλογες παραστάσεις, από τις οποίες πολλές βραβεύτηκαν, είναι Accions (1983), Suz/o/Suz (1985), Tier Mon (1988), Noun (1990), Manes (1996), Faust 3.0 (1998), OBS (2000), XXX (2002), Metamorfosis (2005) και Dreams in Flight (2007).

Βιβλιογραφία 
 Theatre Journal Scenes from the Contemporary Barcelona Stage: La Fura dels Baus's Aspiration to the Authentic. Feldman, Sharon G., Theatre Journal – Volume 50, Nr. 4, Dezember 1998, S. 447–472 (E-ISSN: 1086-332X Print ISSN: 0192-2882)

Εξωτερικοί σύνδεσμοι

 Επίσημη ιστοσελίδα

Θεατρικά σχήματα
Πολιτισμός στη Βαρκελώνη
Πανιώνιος (υδατοσφαίριση γυναικών)

Ο Πανιώνιος διαθέτει ομάδες υδατοσφαίρισης ανδρών και γυναικών. Η ανδρική ομάδα πρωταγωνιστεί στο ελληνικό πόλο. Η γυναικεία ιδρύθηκε το 1988 και αγωνίζεται στην Α1 Εθνική Κατηγορία. Ως έδρα χρησιμοποιεί το Δημοτικό Κολυμβητήριο Ν. Σμύρνης.

Ιστορικά στοιχεία

Ομάδα υδατοσφαίρισης του Πανιωνίου υπήρχε από τα χρόνια που η ομάδα ήταν στη Σμύρνη. Είναι γνωστό ότι στους ναυταθλητικούς αγώνες "Πελόπεια" του 1922 έγιναν και αγώνες υδατοσφαίρισης μεταξύ των σωματείων "Πανιώνιος", "Πέλοψ Μελαντίας" και "Απόλλων Σμύρνης". Μετά την καταστροφή δεν υπάρχουν πληροφορίες για την ομάδα υδατοσφαίρισης του Πανιωνίου.

Νεώτερη εποχή

Το 1985 επανιδρύθηκε η ανδρική ομάδα του συλλόγου και το 1988 ιδρύθηκε και το γυναικείο τμήμα. Είχε ανοδική πορεία και ως το 1996 είχε εννέα (9) παρουσίες στα Εθνικά Πρωταθλήματα. Επίσης, είχε αθλήτριες στις Εθνικές ομάδες. Στη συνέχεια πέρασε μια περίοδο παρακμής και αδράνειας, για να δραστηριοποιηθεί ξανά το Νοέμβριο του 2005, δημιουργώντας νέα τμήματα υποδομής.

Πορεία στα εθνικά πρωταθλήματα

(ελλιπή στοιχεία)
1988: Πανελλήνιο: Α' όμιλος, 4η θεση, τοποθετήθηκε στη Β' Εθνική του επόμενου χρόνου.
1989: Β΄ Εθνική: υποβιβάστηκε
1990: Γ΄ Εθνική
1993-94: Γ΄ Εθνική
2007-08: Α2: αγωνίστηκε για πρώτη φορά μετά την αναγέννησή του τμήματος στην Α2 κατηγορία. Αν και βασίστηκε σε 15χρονα κορίτσια, προκρίθηκε στην τελική φάση, διεκδικώντας την άνοδο στην Α1. Τελικά, τερμάτισε στη 2η θέση στον όμιλο ανόδου και έχασε την προαγωγή. 
2008-09: Α2: Πρωταθλήτρια, άνοδος στην Α1. Στην τελική φάση νίκησε διαδοχικά: τα Χανιά με 12-10, το Ρέθυμνο με 11-6 και την Ιτέα με 8-3 και τερμάτισε αήττητη.
Σύνθεση της πρωταθλήτριας Α2 2009: Αποστολίδου Κατερίνα, Διαμαντοπούλου Χρυσή, Ζέκου Έλενα, Πιπίνη Γεωργία, Κούκη Μαρία, Ποντίκη Βάγια, Στέλλα Ντόρα, Κώτσια Χριστίνα, Κάλλη Αργυρώ, Καμπανοπούλου Κωνσταντίνα, Κεχρά Αφροδίτη, Κοντογιάννη Τίνα, Κουζέλη Μαρίνα, Ρούσσου Κατερίνα, Συμεωνίδη Κωνσταντίνα, Χρηστίδη Ιωάννα, Καλαμάρη, Παπαδάκη, Μακαρώνα, Τσιρικάκη, Μισιάκα. Προπονητής: Πέτρος Δεβερίκος.
2009-10: Α1: 6η θέση, μετείχε στα πλέι-οφ
2010-11: Α1: 7η θέση, παρέμεινε στην κατηγορία
2011-12: Α1: 8η θέση, υποβιβάστηκε
2012-13: Α2: 2η θέση
2013-14: Α2: 7η θέση, υποβιβάστηκε
2014-15: Β΄ Εθνική: 2η θέση, άνοδος
2015-16: Α2: 1η θέση ομίλου Β΄ φάσης
2016-17: Α2:
2017-18: Α2:
2018-19: Α2: 1η θέση, άνοδος
2019-20: Α1: 9η θέση
2020-21: Α1: 7η θέση
2021-22: Α1: 6η θέση.

Τίτλοι-Διακρίσεις

 Πρωταθλήτρια Α2: 2009.

Μικρές ηλικίες 

 1 Πρωτάθλημα Ελλάδας Νέων Γυανικών
 2010
 1 Πρωτάθλημα Ελλάδας Κορασίδων
 2006
 1 Πρωτάθλημα Ελλάδας Μίνι Κορασίδων
 2022

Εξωτερικοί σύνδεσμοι 
Επίσημη σελίδα
Πύλη ενημέρωσης για τον Πανιώνιο
Νέα του υγρού στίβου

Υδατοσφαιριση Γυναικών
Ελληνικοί σύλλογοι υδατοσφαίρισης
Θωμάς Χρήστου

Ο Θωμάς Χρήστου ή "καπετάν Ρώμπακας" ήταν Μακεδονομάχος, οπλαρχηγός από τη Βύσσανη (Βυσσινιά) Καστοριάς.

Βιογραφικά στοιχεία 
Ο Θωμάς Χρήστου γεννήθηκε στα τέλη του 19ου αιώνα στην Βυσσινιά Καστοριάς. Δραστηριοποιήθηκε στη γενέτειρά του εξαιτίας της έντονης Βουλγαρικής δράσης. Συγκρότησε δικό του ένοπλο σώμα, αποτελούμενο από κατοίκους της περιοχής και συνεργάστηκε με τον αξιωματικό Ιωάννη Τζαβέλα. Πήρε μέρος, επικεφαλής της ομάδας του, στις μάχες Βουρβουτσικού (Επταχωρίου) Καστοριάς και Δάρδας (περιοχή Κορυτσάς), εναντίον των Τούρκων το 1906. Το 1907 πήρε μέρος στη μάχη του Κάτω Κοττορίου (Υδρούσα) Φλώρινας. Το Μάιο του ίδιου έτους, συμμετείχε στην επίθεση κατά κομιτατζήδων στο Κωστενέτσι (Ιεροπηγή) Καστοριάς. To 1908, ο καπετάν Ρώμπακας συνεργάστηκε με τον Γεώργιο Δικώνυμο Μακρή και Γεώργιου Σούλιου (από τον Παππαγιάννη Φλώρινας) σε επίθεση κατά εξαρχικών στη Βυσσινιά. Κατά τη δράση του στην περιοχή, την περίοδο του Μακεδονικού Αγώνα, συνεργάστηκε επίσης, με τον Γεώργιο Τσόντο.

Κατά τον Α΄ και Β΄ Βαλκανικό Πόλεμο έλαβε μέρος ως εθελοντής στον Ελληνικό στρατό. Πολέμησε επίσης κατά τον Α΄ Παγκόσμιο Πόλεμο, όπου υπήρξε σημαντική η προσφορά του.

Αναφορές 
 Αρχείο Διεύθυνσης Εφέδρων Πολεμιστών Αγωνιστών Θυμάτων Αναπήρων (ΔΕΠΑΘΑ), Αρχείο Μακεδονικού Αγώνα, φ. X-136
 Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008,  σ. 76

Μακεδονομάχοι
Έλληνες στρατιωτικοί των Βαλκανικών Πολέμων
Γρηγόρης Αχαΐας

Ο Γρηγόρης, όπως είναι η επίσημη ονομασία, ή Γρηγόρι (παλαιότερα: Γληγούρι ή Γληγόρι) είναι ορεινό χωριό, στα 585 μέτρα, της πρώην Επαρχίας Αιγιαλείας του Νομού Αχαΐας. Σήμερα ανήκει στο Δημοτικό Διαμέρισμα Γρηγορίου μαζί με τη γειτονική Επταπίττα του Δήμου Συμπολιτείας. Στην απογραφή του 2011 βρέθηκε να έχει πληθυσμό 97 μόνιμους κατοίκους. Την 1η Ιανουαρίου 2010 ενσωματώθηκε στο νεοπαγή Δήμο Αιγιαλείας.

Ιστορία
Στο χωριό έχει βρεθεί αρχαίο οικοδόμημα, πύργος των ελληνιστικών χρόνων. Αναφέρεται πρώτη φορά το 1700 στην ενετική απογραφή Γκριμάνι, όπως και στο βενετικό κτηματολόγιο της ίδιας εποχής που αναφέρεται σαν "Χωριό Γλιγόρι-Εφταπίττα", μαζί δηλαδή με τη γειτονική Επταπίττα. Αναφέρεται από την Γαλλική αποστολή του Μαιζών το 1830 με 6 οικογένειες. Σε απογραφή του 1879 είχε 215 κατοίκους, του 1951 είχε 201 και το 1981 είχε 150 κατοίκους.

Διοικητική εξέλιξη
Το 1835 αποτέλεσε οικισμό του τότε Δήμου Αιγιέων έως το 1912 που προσαρτήθηκε στην κοινότητα Τούμπας. Το 1946 έγινε ανεξάρτητη κοινότητα. Το 1960 στην κοινότητα αποσπάστηκε και το χωριό Επταπίττα. Από το 2010 μαζί με τη γειτονική Επταπίττα αποτελούν το Δημοτικό Διαμέρισμα Γρηγορίου του Δήμου Συμπολιτείας.

Παραπομπές

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Έντυπο Δήμου Συμπολιτείας: Δήμος Συμπολιτείας ... ο τόπος μας. (τα στοιχεία είναι αναδημοσιευμένα από το βιβλίο Διοικητική και πληθυσμιακή εξέλιξη του νομού Αχαΐας (19ος-20ος αι.), έκδοση 2010)

Βιβλιογραφία
 Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010.

Εξωτερικοί σύνδεσμοι 
 Ε.Ε.Τ.Α.Α. - Διοικητικές μεταβολές Γρηγόρη Αχαΐας. eetaa.gr. Ανακτήθηκε: 17/12/2017.
 Ε.Ε.Τ.Α.Α. - Διοικητικές μεταβολές Κοινότητας Γρηγόρη Αχαΐας. eetaa.gr. Ανακτήθηκε: 17/12/2017.

Χωριά του νομού Αχαΐας
Δήμος Συμπολιτείας
Δήμος Αιγιαλείας
Κύπελλο Ελλάδος ποδοσφαίρου σάλας ανδρών

Το κύπελλο Ελλάδας ποδοσφαίρου σάλας ανδρών ξεκίνησε το 2000. Τον πρώτο τίτλο κατέκτησε ο ΑΣΕ Δούκα. Πολυνίκης του θεσμού είναι ο Σ.Φ.Α. Αθήνα '90 με 7 τίτλους, ενώ ο Αθλητικός Σύλλογος Εκπαιδευτηρίων Δούκα έχει 5. Τελευταίος κάτοχος του τροπαίου, είναι ο Ερμής Ζωγράφου, που επικράτησε το 2021 με 3-1 στον τελικό επί του Ηνίοχου ΠΟΑΣΑ.

Οι τελικοί

Σύνολο τίτλων

Σούπερ Καπ 
Το Σούπερ καπ διεξήχθη για πρώτη φορά το 2014.

Παραπομπές

Εξωτερικοί σύνδεσμοι 

Χρυσή Βίβλος πρωταθλητών και κυπελλούχων

Κύπελλο Ελλάδας
Ποδοσφαιρο σαλας
Γιανγκτσέ

Ο ποταμός  Γιαγκ-Τσέ (ή Τσανγκτζιάνγκ που σημαίνει «μακρύ ποτάμι»)(ή Τσάνγκ Ζιάνγκ "μακρύ ποτάμι")(ή Γιανγκ Τσε) είναι ο μεγαλύτερος ποταμός της Ασίας και ο τρίτος μεγαλύτερος στον κόσμο, με μήκος 6.300 χιλιόμετρα. Πηγάζει από τα όρη Τανγκούλασαν στο Θιβέτ και εκβάλλει στην Θάλασσα της Ανατολικής Κίνας βόρεια της Σαγκάης. Το ποτάμι διέρχεται από επτά επαρχίες, ενώ διαχρονικά αποτελεί έναν κεντρικό δρόμο μεταφοράς και πηγή έμπνευσης πολλών ποιητών. 

Θεωρείται ο σημαντικότερος ποταμός της Κίνας καθώς αποτελεί τον κυριότερο πλωτό δίαυλο και στη λεκάνη του Γιανγκτσέ ζει το ένα τρίτο του συνολικού πληθυσμού της χώρας. 

Ο Γιανγκτσέ και τα τοπία τα οποία διατρέχει έχουν υποστεί πολύ μεγάλες αλλαγές εξ' αιτίας της σύγχρονης ανάπτυξης. Τρία φαράγγια, τα Φυσερό (Γκουτάνγκ), της Στρίγγλας (Γου) και η Δυτική τάφρος (Ξιλίνγκ) έχουν καταστραφεί από το φράγμα των τριών φαραγγιών, όπου έχει χτιστεί το μεγαλύτερο υδροηλεκτρικό εργοστάσιο. Εκτιμάται ότι το φράγμα είχε σημαντικές περιβαλλοντικές συνέπειες στην περιοχή. Θεωρείται υπεύθυνο για την εξαφάνιση ενός ενδημικού είδους δελφινιού (μπαϊτζί) αλλά και για την παρεμπόδιση της φυσικής ροής ιλύος που εμπλουτίζει το δέλτα του ποταμού με θρεπτικά συστατικά. Το 2007 ο ποταμός ρυπάνθηκε από 30,5 δισεκατομμύρια τόνους ανεπεξέργαστα υγρά λύματα.

Ο ποταμός συχνά υπερχειλίζει προκαλώντας  πολλά προβλήματα στους κατοίκους της περιοχής. Το καλοκαίρι του 1931 συνέβησαν οι μεγαλύτερες πλημμύρες του 20ου αιώνα. Τα προβλήματα ξεκίνησαν όταν ύστερα από μια παρατεταμένη περίοδο ξηρασίας την περίοδο 1928-1930 ακολούθησαν βαριές χιονοθύελλες τον χειμώνα του 1931 και ισχυρές βροχοπτώσεις την άνοιξη και τους καλοκαιρινούς μήνες με αποτέλεσμα ο Γιανγκτσέ να  υπερχειλίσει. Σύμφωνα με τις Κινεζικές αρχές οι νεκροί έφτασαν μέχρι τις 145.000 ενώ οι πλημύρες επηρέασαν 28.5 εκατομμύρια κατοίκους. Οι δυτικές πηγές, αντίθετα, κάνουν λόγο για περίπου 3.7 εκατομμύρια νεκρούς με τις πλημμύρες να επηρεάζουν γύρω στα 51 εκατομμύρια κατοίκους, κάτι που τις κάνει την φονικότερη φυσική καταστροφή του 20ού αιώνα. Μεγάλες καταστροφικές πλημύρες υπήρξαν και το 1954, τις οποίες ακολούθησαν επιδημίες, με τους νεκρούς συνολικά να υπολογίζονται γύρω στους 33.000, καθώς και το 1998, με περίπου 3.700 νεκρούς και 15 εκατομμύρια άστεγους.    

Στον ποταμό πέθαναν 411 ανθρώποι τον Ιούνιο του 2015.

Παραπομπές

Πηγές 

 Britannica Educational Publishing, Kenneth Pletcher (ed.). The Geography of China, Rosen Publishing Group, 2010

Ποταμοί της Κίνας
Υπουργός Επικρατείας

Οι Υπουργοί Επικρατείας (όπως μετονομάστηκαν οι Υπουργοί άνευ χαρτοφυλακίου με τον νόμο 1943/1991) αποτελούν μέλη του Υπουργικού Συμβουλίου και μπορεί να προΐστανται Υπουργείου, αν και το τελευταίο δε συνηθίζεται στην πράξη. Οι αρμοδιότητές τους καθορίζονται με απόφαση του Πρωθυπουργού, που δημοσιεύεται στην Εφημερίδα της Κυβερνήσεως.

Σημερινοί Υπουργοί
Με τον νόμο 1558/1985 για την Κυβέρνηση και τα κυβερνητικά όργανα συστάθηκαν θέσεις Υπουργών Επικρατείας. 

Στην Κυβέρνηση Κυριάκου Μητσοτάκη 2019, σύμφωνα με το Προεδρικό Διάταγμα 83/2019 - ΦΕΚ 121/Α/9-7-2019, Υπουργοί Επικρατείας της Κυβέρνησης έχουν διοριστεί:
Επικρατείας: Γιώργος Γεραπετρίτης
Επικρατείας: Άκης Σκέρτσος

\

Διατελέσαντες Υπουργοί Επικρατείας

Παραπομπές

Εξωτερικοί σύνδεσμοι 
 Επίσημη ιστοσελίδα

Νυν υπουργεία της Ελλάδας
Ναός Αγίου Νικολάου του Ορφανού

Ο Ναός Αγίου Νικολάου του Ορφανού είναι παλαιό βυζαντινό καθολικό μονής της Θεσσαλονίκης και μνημείο Παγκόσμιας Πολιτιστικής Κληρονομιάς, κτισμένο στις αρχές του 14ου αιώνα. Βρίσκεται στη βορειοανατολική γωνία της Άνω πόλης, εντός των τειχών, μεταξύ των οδών Ηροδότου και Αποστόλου Παύλου. Το όνομα του ναού, Ορφανός ή των Ορφανών, συναντάται για πρώτη φορά σε πηγές του 17ου και 18ου αιώνα και ταυτίζεται με τον άγνωστο κτήτορα του μνημείου που ανήκε στην οικογένεια των Ορφανών ή στη λειτουργία ορφανοτροφείου στο χώρο της μονής, είτε αποδίδεται στην ιδιότητα του Αγίου Νικολάου ως προστάτη των χηρών και των ορφανών. Ως ιδρυτής του ναού έχει προταθεί από τους ερευνητές ο Νίκων Σκουτέριος Καπανδρίτης Ορφανός, καθώς και ο κράλης της Σερβίας Μιλούτιν που λόγω του γάμου του με την πριγκήπισσα Σιμωνίδα είχε στενούς δεσμούς με τη Θεσσαλονίκη.

Στη σημερινή του μορφή ο ναός είναι μια μονόχωρη ξυλόστεγη βασιλική με περίστωο στις τρεις πλευρές, στεγασμένη με δίρριχτη στέγη στον κεντρικό χώρο. Από τις τοιχογραφίες του, η ανέγερση του μνημείο τοποθετείται στα πλαίσια της δεκαετίας 1310-1320. Η μονή συνέχισε να λειτουργεί καθ' όλη τη διάρκεια της Οθωμανοκρατίας. Ο ιδιαίτερα πλούσιος τοιχογραφικός διάκοσμος ήρθε στο φως το 1957-1960, κατά τη διάρκεια εργασιών στο μνημείο, και αποτελεί ένα από τα πιο αντιπροσωπευτικά δείγματα της ζωγραφικής της παλαιολόγειας αναγέννησης. Ο δημιουργός τους πιθανώς είναι ο ίδιος με αυτόν των τοιχογραφιών της Μονής Χιλανδαρίου στο Άγιον Όρος το 1314.

Η μονή συνέχισε να λειτουργεί ακόμη και κατά την Τουρκοκρατία. Οι τοιχογραφίες καθαρίστηκαν από το σοβά που είχαν ρίξει οι Οθωμανοί μεταξύ 1957 και 1960 κατά τη διάρκεια έργων ανακαίνισης.

Φωτογραφική συλλογή

Παραπομπές

Βιβλιογραφία 
 Χρυσάνθη Μαυροπούλου-Τσιούμη. Ο Άγιος Νικόλαος ο Ορφανός. Θεσσαλονίκη: Εταιρεία Μακεδονικών Σπουδών, 1970. 48 σ. 
 Χαράλαμπος Μπακιρτζής. Άγιος Νικόλαος Ορφανός: οι τοιχογραφίες. Αθήνα: Ακρίτας, 2003. 250 σ. 
 Ανδρέας Ξυγγόπουλος. Τέσσαρες μικροί ναοί της Θεσσαλονίκης εκ των χρόνων των Παλαιολόγων. Θεσσαλονίκη: Εταιρεία Μακεδονικών Σπουδών, 1952. 85 σ. 
 Άννα Τσιτουρίδου. Ο ζωγραφικός διάκοσμος του Αγίου Νικολάου Ορφανού στη Θεσσαλονίκη: συμβολή στη μελέτη της Παλαιολόγειας ζωγραφικής κατά τον πρώιμο 14ο αιώνα. Θεσσαλονίκη: Κέντρο Βυζαντινών Ερευνών, 1986. 447 σ.

Παλαιοχριστιανικά και βυζαντινά μνημεία της Θεσσαλονίκης
Νικολαου του Ορφανου
Εκκλησίες αφιερωμένες στον Άγιο Νικόλαο
725 Αμάντα

Η Αμάντα (Amanda) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,704. Ανακαλύφθηκε το 1911 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από το όνομα της συζύγου του Γερμανού αστρονόμου Ρίχαρντ Σορ.

Φυσικά χαρακτηριστικά 
Η μέση διάμετρος της Αμάντας εκτιμάται σε 21,52 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,072. Η Αμάντα περιστρέφεται γύρω από τον εαυτό της μία φορά κάθε 3 ώρες και 45 λεπτά.

Εξωτερικοί σύνδεσμοι 
 Τροχιά από το JPL (Java) / Εφημερίδα

Αμαντα
726 Ιωηλία

Η Ιωηλία (Joella) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,145. Ανακαλύφθηκε το 1911 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Γουίντσεστερ της Μασαχουσέτης, προάστιο της Βοστώνης, και πήρε το όνομά της από το βαφτιστικό όνομα του Μέτκαλφ.

Φυσικά χαρακτηριστικά 
Η μέση διάμετρος της Ιωηλίας εκτιμάται σε 44,02 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0549. Η Ιωηλία περιστρέφεται γύρω από τον εαυτό της μία φορά κάθε 13 ώρες και 2 λεπτά.

Εξωτερικοί σύνδεσμοι 
 Τροχιά από το JPL (Java) / Εφημερίδα

Ιωηλια
727 Νιππονία

Η Νιππονία (Nipponia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,466. Ανακαλύφθηκε αρχικά από τον Ιάπωνα αστρονόμο Σιν Χιραγιάμα (που παρατηρούσε από το Τόκιο) στις 6 Μαρτίου 1900, αλλά στάθηκε αδύνατο να προσδιορισθεί η τροχιά του και έτσι χάθηκε. Ανακαλύφθηκε και πάλι το 1912 από τον Γερμανό αστρονόμο Άνταμ Μάσινγκερ, που παρατηρούσε από τη Χαϊδελβέργη. Ο Μάσινγκερ παρεχώρησε το δικαίωμα της ονοματοδοσίας του αστεροειδούς στον Χιραγιάμα, ο οποίος του έδωσε το όνομα της πατρίδας του (Νιπόν στην ιαπωνική γλώσσα).

Φυσικά χαρακτηριστικά 
Η μέση διάμετρος της Νιππονίας εκτιμάται σε 32,17 χιλιόμετρα. Το άλβεδό της είναι 0,2423. Η Νιππονία περιστρέφεται γύρω από τον εαυτό της μία φορά κάθε 5 ώρες και 4 λεπτά.

Εξωτερικοί σύνδεσμοι 
 Τροχιά από το JPL (Java) / Εφημερίδα

Νιππονια
728 Λεονίσις

Η Λεονίσις (Leonisis) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,834. Ανακαλύφθηκε το 1912 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από το βαφτιστικό του Γερμανού χημικού και βιομηχάνου Λέο Γκανς (1843-1935), προέδρου της Φυσικής Ενώσεως της Φραγκφούρτης, σε συνδυασμό με το όνομα της αιγυπτιακής θεότητας `Ισιδος, του εμβλήματος της Ενώσεως. Η Λεονίσις ανήκει στην Οικογένεια αστεροειδών της Χλωρίδος.

Φυσικά χαρακτηριστικά 
Ο φασματικός τύπος της Λεονίσιδος είναι A ή Ld. Αυτά είναι γενικώς «λιθώδη» φάσματα, αλλά με σημαντικές αποκλίσεις από τον συνήθη τύπο S. Το ασυνήθιστο φάσμα δημιουργεί αμφιβολίες ως προς την ένταξη της Λεονίσιδος στην Οικογένεια της Χλωρίδος. Τα υπόλοιπα φυσικά χαρακτηριστικά της Λεονίσιδος είναι άγνωστα.

Εξωτερικοί σύνδεσμοι 
 Τροχιά από το JPL (Java) / Εφημερίδα

Λεονισις
729 Γουατσονία

Η Γουατσονία (Watsonia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,252. Ανακαλύφθηκε το 1912 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Γουίντσεστερ της Μασαχουσέτης, προάστιο της Βοστώνης, και πήρε το όνομά της από τον Καναδοαμερικανό αστρονόμο Τζέιμς Κρεγκ Γουάτσον (1838-1880).

Φυσικά χαρακτηριστικά 
Η μέση διάμετρος της Γουατσονίας εκτιμάται σε 49,15 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,1381. Η Γουατσονία περιστρέφεται γύρω από τον εαυτό της μία φορά κάθε 16 ώρες και 43 λεπτά.

Εξωτερικοί σύνδεσμοι 
 Τροχιά από το JPL (Java) / Εφημερίδα

Γουατσονια
Δήμος Θέρμης

Ο Δήμος Θέρμης είναι δήμος της Περιφέρειας Κεντρικής Μακεδονίας που συστήθηκε την 1η Ιανουαρίου 2011 από τη συνένωση των 3 προϋπαρχόντων δήμων Βασιλικών, Θέρμης και Μίκρας.

Πρωτεύουσά του είναι η Θέρμη. Επίσης στην περιοχή της Μίκρας βρίσκεται το διεθνές αεροδρόμιο Μακεδονία.

Δημοτικές ενότητες
{ "type": "ExternalData", "service": "geoshape", "ids": "Q12875669","properties": {"title": "Δήμος Θέρμης", "marker-color": "f01080"}  }

Δημοτική Ενότητα Βασιλικών
Δημοτική Κοινότητα Βασιλικών 
Βασιλικά [3.762] 

 Τοπική Κοινότητα Λακκιάς
 
Λακκιά [438] 
Τοπική Κοινότητα Αγίας Παρασκευής
Αγία Παρασκευή [2.244]
Τοπική Κοινότητα Αγίου Αντωνίου

Άγιος Αντώνιος [647]
Μονοπήγαδο [227]
Τοπική Κοινότητα Λιβαδίου
Λιβάδι [263]
Τοπική Κοινότητα Περιστεράς
Περιστερά [770]
Τοπική Κοινότητα Σουρωτής

Σουρωτή [1.560]

Δημοτική Ενότητα Θέρμης
Δημοτική Κοινότητα Θέρμης
Θέρμη - Τριάδι [16.004]
Δημοτική Κοινότητα Νέου Ρυσίου
Νέο Ρύσιο [2.952]
Τοπική Κοινότητα Νέας Ραιδεστού
Νέα Ραιδεστός [3.869]
 Οικισμός Φιλοθέη

Φιλοθέη [232]
Τοπική Κοινότητα Ταγαράδων
Ταγαράδες [2.088]

Δημοτική Ενότητα Μίκρας
Δημοτική Κοινότητα Πλαγιαρίου
Πλαγιάρι [5.392]
Δημοτική Κοινότητα Τριλόφου

Τρίλοφος [7.227]
Άνω Σχολάρι [178]
Τοπική Κοινότητα Καρδίας
Καρδία [3.394]
Κοινότητα Τοπική Κάτω Σχολαρίου

Κάτω Σχολάρι [1.954]

Πηγές 
 Πρόγραμμα Καλλικράτης - ΦΕΚ Α87 της 07/06/2010
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
Απογραφή Πληθυσμού - Κατοικιών 2011. ΜΟΝΙΜΟΣ Πληθυσμός , Ελληνική Στατιστική Αρχή

 
Θ
Θερμης
Δήμος Κατερίνης

Ο Δήμος Κατερίνης είναι δήμος της Περιφέρειας Κεντρικής Μακεδονίας, ο οποίος συστάθηκε την 1η Ιανουαρίου 2011 από τη συνένωση των προϋπαρχόντων δήμων Ελαφίνας, Κατερίνης, Κορινού,  Παραλίας, Πέτρας και Πιερίων.
Ο δήμος αριθμούσε 85.851 κατοίκους κατά την Απογραφή του 2011.

Πρωτεύουσά του είναι η Κατερίνη.

Δημοτικές ενότητες

Δημοτική Ενότητα Ελαφίνας 
  Τοπική Κοινότητα Αρωνά  -- ο Αρωνάς [ 324 ]
  Τοπική Κοινότητα Ελάφου  -- η Έλαφος [ 499 ]
  Τοπική Κοινότητα Εξοχής  [ 583 ]
 η Εξοχή [ 446 ]  
 το Τόξο [ 137 ]
  Τοπική Κοινότητα Καταλωνίων  -- τα Καταλώνια [ 396 ]
  Τοπική Κοινότητα Λαγορράχης  [ 557 ]
 η Λαγόρραχη [ 454 ]  
 το Μελιάδι [ 103 ]
  Τοπική Κοινότητα Μοσχοποτάμου  -- ο Μοσχοπόταμος [ 543 ]
  Τοπική Κοινότητα Παλαιού Κεραμιδίου  -- το Παλαιό Κεραμίδι [ 890 ]
  Τοπική Κοινότητα Τριλόφου  -- ο Τρίλοφος [ 521 ]

Δημοτική Ενότητα Κατερίνης 
  Δημοτική Κοινότητα Κατερίνης  [ 58.309 ]  
 η Ανδρομάχη [ 1.061 ]  
 η Κατερίνη [ 55.997 ]
 η Νέα Χράνη [ 467 ]  
 το Νέο Κεραμίδι [ 464 ]  
 η Ολυμπιακή Ακτή [ 320 ]
  Δημοτική Κοινότητα Σβορώνου  [ 2.175 ]  
 η Αγία Βαρβάρα [ 69 ]
 το Προσήλιο [ 158 ]
 ο Σβορώνος [ 1.948 ]  
  Τοπική Κοινότητα Άνω Αγίου Ιωάννου  [ 477 ]  
 ο Άνω Άγιος Ιωάννης [ 442 ]  
 ο Νέος Άνω Άγιος Ιωάννης [ 35 ]  
  Τοπική Κοινότητα Γανοχώρας  -- η Γανόχωρα [ 779 ]
  Τοπική Κοινότητα Νεοκαισαρείας  -- η Νεοκαισάρεια [ 445 ]

Δημοτική Ενότητα Κορινού 
  Δημοτική Κοινότητα Κορινού  [ 3.543 ]
 ο Κορινός [ 3.487 ]  
 η Παραλία Κορινού [ 56 ]
  Τοπική Κοινότητα Κάτω Αγίου Ιωάννου  -- ο Κάτω Άγιος Ιωάννης [ 603 ]
  Τοπική Κοινότητα Κούκου  -- ο Κούκος [ 335 ]
  Τοπική Κοινότητα Νέας Τραπεζούντας  -- η Νέας Τραπεζούντας [ 423 ]
  Τοπική Κοινότητα Σεβαστής  -- η Σεβαστής [653]

Δημοτική Ενότητα Παραλίας 
  Δημοτική Κοινότητα Καλλιθέας  -- η Καλλιθέα [ 3.134 ]
  Δημοτική Κοινότητα Περιστάσης  -- η Περίσταση [ 2.545 ]
  Τοπική Κοινότητα Παραλίας  -- η Παραλία [ 1.124 ]

Δημοτική Ενότητα Πέτρας 
  Δημοτική Κοινότητα Λόφου  [ 1.919 ]  
 ο Λόφος [ 1.496 ]  
 η Ράχη [ 423 ]
  Τοπική Κοινότητα Αγίου Δημητρίου  -- ο Άγιος Δημήτριος [ 627 ]
  Τοπική Κοινότητα Μηλιάς  [ 1.430 ]  
 η Άνω Μηλιά [ 6 ]
 οι Καρυές [ 187 ]
 η Κάτω Μηλιά [ 869 ]
 η Μηλιά [ 352 ]  
 η Φτέρη [ 16 ]  
  Τοπική Κοινότητα Μοσχοχωρίου  -- το Μοσχοχώρι [ 516 ]
  Τοπική Κοινότητα Φωτεινών  [ 396 ]  
 η Πέτρα [ 37 ]  
 τα Σκοτεινά [ 1 ]
 τα Φωτεινά [ 358 ]

Δημοτική Ενότητα Πιερίων 
  Τοπική Κοινότητα Βρίας  -- η Βρία [ 414 ]
  Τοπική Κοινότητα Ελατοχωρίου  -- το Ελατοχώρι [ 533 ]
  Τοπική Κοινότητα Ρητίνης  -- η Ρητίνη [ 1.138 ]

Δήμαρχοι 

Στις Ελληνικές αυτοδιοικητικές εκλογές 2010 εξελέγη δήμαρχος από τον πρώτο γύρο ο ανεξάρτητος υποψήφιος, Σάββας Χιονίδης,ο οποίος επανεξελέγη στις Ελληνικές αυτοδιοικητικές εκλογές 2014. Στις επόμενες εκλογές το 2019, δήμαρχος εξελέγη ο Κώστας Κουκοδήμος.

Πηγές 
 Πρόγραμμα Καλλικράτης - ΦΕΚ Α87 της 07/06/2010
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010

Παραπομπές 

Κατερίνης
Πέτρος Τατούλης

Ο Πέτρος Τατούλης (1953) είναι Έλληνας ιατρός και πολιτικός. Διετέλεσε βουλευτής Αρκαδίας και υφυπουργός με τη Νέα Δημοκρατία, και Περιφερειάρχης Πελοποννήσου.

Βιογραφικά στοιχεία

Προσωπική ζωή και σπουδές
Γεννήθηκε στις 6 Μαρτίου 1953 στο Καστρί Κυνουρίας. Σπούδασε Ιατρική στο Πανεπιστήμιο Αθηνών. Έχει εργαστεί ως χειρουργός στο Παναρκαδικό Νοσοκομείο, στο Αρεταίειο Νοσοκομείο Αθηνών και στην Πανεπιστημιακή Κλινική του Γενικού Κρατικού Νοσοκομείου Πειραιά.

Είναι νυμφευμένος με την ιατρό Σοφία Λουτσίου και έχει 4 παιδιά, 3 κόρες και 1 γιο.

Πολιτική σταδιοδρομία
Αρχικά ήταν στέλεχος του ΕΚΚΕ ( Επαναστατικό ΚΚΕ).
Εξελέγη βουλευτής Αρκαδίας με τη Νέα Δημοκρατία το 1990 και επανεξελέγη το 1993, 1996, 2000, 2004 και 2007. Διετέλεσε Υφυπουργός Πολιτισμού στην κυβέρνηση του Κώστα Καραμανλή στο διάστημα 2004-2006. Ως Υφυπουργός Πολιτισμού συνέβαλε σε δύο σημαντικές αρχαιολογικές έρευνες για τη μελέτη του Μηχανισμού των Αντικυθήρων  και του Παπύρου του Δερβενίου.

Στις 10 Νοεμβρίου 2008 διεγράφη από το κόμμα και την κοινοβουλευτική ομάδα της Νέας Δημοκρατίας λόγω της κριτικής που ασκούσε στο έργο της κυβέρνησης.

Στις αυτοδιοικητικές εκλογές 2010 ήταν ανεξάρτητος υποψήφιος Περιφερειάρχης Πελοποννήσου με τη στήριξη του ΠΑΣΟΚ και του ΛΑΟΣ και εξελέγη με ποσοστό 52,53%. Στις αυτοδιοικητικές εκλογές του 2014 επανεξελέγη Περιφερειάρχης Πελοποννήσου, όντας ανεξάρτητος αλλά με την στήριξη του κόμματος της Νέας Δημοκρατίας, με ποσοστό που προσέγγισε το 60%. Στις περιφερειακές εκλογές του 2019 συγκέντρωσε 46,41% στον δεύτερο γύρο και δεν επανεξελέγη.

Παραπομπές

Απόφοιτοι Εθνικού και Καποδιστριακού Πανεπιστημίου Αθηνών
Έλληνες χειρουργοί
Βουλευτές Αρκαδίας
Βουλευτές εκλεγμένοι με τη Νέα Δημοκρατία
Έλληνες βουλευτές διαγραφέντες
Έλληνες υφυπουργοί Πολιτισμού
Περιφερειάρχες Πελοποννήσου
Περιφερειακοί Σύμβουλοι ανά την Ελλάδα
Γιάννης Σγουρός

Ο Γιάννης Σγουρός (γενν. στη Θεσσαλονίκη, 1952) είναι Έλληνας πολιτικός, αθλητής και προπονητής της καλαθοσφαίρισης. Είναι παντρεμένος με τη Φανή Σγουρού και έχουν τρία παιδιά.

Βιογραφικά στοιχεία

Πρώτα χρόνια και αθλητική σταδιοδρομία 
Γεννήθηκε στην Θεσσαλονίκη το 1952. Από το 1964, ξεκίνησε να αγωνίζεται στην ομάδα καλαθοσφαίρισης του Έσπερου Θεσσαλονίκης. Μετά τον θάνατο του πατέρα του το 1970, μεταβαίνει στην Αθήνα, όπου προσλαμβάνεται αρχικά ως κλητήρας στον τραπεζικό ομίλο της Alpha Τράπεζα Πίστεως, όπου στην συνέχεια αναδεικνύεται ως ανώτερο στέλεχος της τράπεζας. Παράλληλα, υπήρξε αθλητής της ομάδας καλαθοσφαίρισης από το 1971 έως το 1980 στο Μίλωνα Νέας Σμύρνης που αγωνιζόταν στην Α2 Εθνική κατηγορία, ενώ από το 1972 ως το 1981 υπήρξε προπονητής των παιδικών και εφηβικών τμημάτων και έπειτα την αγωνιστική περίοδο 1971 με 1971, προπονητής της ομάδας καλαθοσφαίρισης των ανδρών. Τον επόμενο χρόνο, ανέλαβε την προεδρία του αθλητικού συλλόγου, θέση στην οποία παρέμεινε έως το 1996. Από 1984 έως το 1996, υπήρξε παράλληλα πρόεδρος της Ελληνικής Ομοσπονδίας Άρσης Βαρών (ΕΟΑΒ). Το 1987, υπήρξε πρώτος αντιπρόεδρος της Ευρωπαϊκής Ομοσπονδίας Άρσης Βαρών, ενώ τον επόμενο χρόνο ανέλαβε την αντίστοιχη θέση στην Διεθνή Ομοσπονδία.

Πολιτική σταδιοδρομία
Η ενεργή ενασχόλησή του με τον αθλητισμό, σταματά όταν αναλαμβάνει από τις 23 Οκτωβρίου 1996 γενικός γραμματέας Αθλητισμού του υπουργείου Πολιτισμού. Παράλληλα με την θέση του παράγοντα στις ομοσπονδίες άρσης βαρών σε ευρωπαϊκό και διεθνές επίπεδο, συμμετείχε στην επιτροπή διεκδίκησης των Ολυμπιακών Αγώνων από το 1996 έως το 1997, υπήρξε ταυτόχρονα μέλος της Ελληνικής Ολυμπιακής Επιτροπής από το 1996, και έπειτα μέλος της οργανωτικής επιτροπής από το 1998 έως το 2001. Στην θέση του γενικού γραμματέα Αθλητισμού παρέμεινε έως το 2001. Το 2002, εκλέγεται στις αυτοδιοικητικές εκλογές νομάρχης Αθηνών, θέση στην οποία παρέμεινε μέχρι την κατάργηση της νομαρχίας με την εφαρμογή της αυτοδιοικητικής μεταρρύθμισης του σχεδίου Καλλικράτης το 2010. Το 2009, ανακηρύχθηκε ισόβιος γενικός γραμματέας της Παγκόσμιας Ομοσπονδίας Άρσης Βαρών. Στις αυτοδιοικητικές εκλογές του 2010, υπήρξε υποψήφιος περιφερειάρχης της Αττικής με τη στήριξη του Πανελληνίου Σοσιαλιστικού Κινήματος (ΠΑΣΟΚ) με το οποίο και εκλέχθηκε ως ο πρώτος αιρετός περιφερειάρχης.

Παραπομπές

Πηγές 
 Ιστοσ. Περιφέρειας Αττικής, Βιογραφικό Περιφερειάρχη, Ανακτήθηκε στις 16 Μαρτίου 2013
 Ιστοσ. ΠΑΣΟΚ, Βιογραφικό Σημείωμα του Γιάννη Σγουρού (Αρχείο), Δημοσιεύτηκε 13 Οκτωβρίου 2010, Ανακτήθηκε στις 16 Μαρτίου 2013

Έλληνες καλαθοσφαιριστές
Έλληνες προπονητές καλαθοσφαίρισης
Εισαχθέντες στο Hall of Fame της IWF 
Νομάρχες Αθηνών
Περιφερειάρχες Αττικής
Πρόεδροι Περιφερειακών Παρατάξεων
Περιφερειακοί Σύμβουλοι ανά την Ελλάδα
Σωτηρίτσα Λάρισας

Η Σωτηρίτσα είναι ελληνικό χωριό που υπάγεται στο Δήμο Αγιάς του Νομού Λάρισας. Βρίσκεται κοντά στην πρωτεύουσα του δήμου, Αγιάς. 

Παλιότερα λεγόταν και «Κάπιστα» (Κάψτια). Οι κάτοικοί του, κατά κύριο λόγο κτηνοτρόφοι, ζούσαν το μισό χρόνο στο χωριό και τον άλλο μισό στα Καλύβια (χειμαδιά στον κάμπο, κοντά στη θάλασσα). Σήμερα οι συνοικισμοί λέγονται: Άνω Σωτηρίτσα και Κάτω Σωτηρίτσα. Με το όνομα Σωτηρίτσα χαρακτηρίζεται κι ο κάμπος που βρίσκεται ανάμεσα στο ρέμα του Αγιοκάμπου και το ρέμα της Βελίκας. 

Κάποτε η περιοχή αυτή ανήκε στην ιδιοκτησία κάποιου Ζούλια, Πηλιορείτη που ζούσε την Αλεξάνδρεια της Αιγύπτου. Είχε έρθει στα τέλη του 19ου αιώνα ή στις αρχές του 20ου από την Αλεξάνδρεια της Αιγύπτου κι αγόρασε αυτή την περιοχή (από τον Αγιόκαμπο μέχρι και το Στόμιο, έλεγαν οι παλιότεροι) από κάποιο Τούρκο. Οι κτηνοτρόφοι πλήρωναν στο Ζούλια ενοίκιο για να βοσκούν πρόβατα στα λιβάδια του. Ενοίκιο πλήρωναν κι όσοι ασχολούνταν με την καλλιέργεια των χωραφιών του κάμπου. Τότε τα χωράφια αυτά ήταν ξερικά (δεν ποτίζονταν) και μόνο σιτάρι ή σουσάμι παρήγαγαν. Επίσης πλήρωναν δικαίωμα όσοι μάζευαν τις ελιές ή έκοβαν καυσόξυλα ή μάζευαν κούμαρα (για απόσταξη) από το δάσος που βρίσκεται ανάμεσα στην Άνω Σωτηρίτσα και την παραλία. 

Στα μέσα, όμως, του περασμένου αιώνα η περιοχή απαλλοτριώθηκε δια νόμου (όπως κι άλλα τσιφλίκια) και δόθηκε στους ακτήμονες. Έτσι οι ακτήμονες κτηνοτρόφοι κι όλοι όσοι δούλευαν ως εργάτες, παραγιοί, βοσκοί ή επιστάτες στο τσιφλίκι, βρέθηκαν με χωράφια και οικόπεδα, έναντι αμοιβής στους κληρονόμους του Ζούλα. Εγκαταστάθηκαν μόνιμα πια στην περιοχή κι έτσι δημιουργήθηκε το χωριό Σωτηρίτσα. Το όνομα το πήρε από το ξωκλήσι της Μεταμόρφωσης Του Σωτήρος, που βρίσκεται λίγο πιο έξω από το χωριό. Με την ανάπτυξη της τουριστικής κίνησης στην περιοχή στη δεκαετία του 1970, οι περισσότεροι κάτοικοι της Άνω Σωτηρίτσας, εγκαταστάθηκαν μόνιμα στην Κάτω Σωτηρίτσα. Η πλειοψηφία των κατοίκων ασχολείται με αγροτικές και κτηνοτροφικές εργασίες, ενώ πολλοί ασχολούνται εποχιακά με δραστηριότητες υποστηρικτικές της παραθεριστικής κατοικίας, όπως ταβέρνες, εστιατόρια, τσιπουράδικα και μπαράκια. Η περιοχή έχει γνωρίσει έντονη ανοικοδόμηση, για δεύτερη κατοικία που απευθύνεται κυρίως σε κατοίκους των νομών της Θεσσαλίας. Πολλά από τα σπίτια του παλιού χωριού της Άνω Σωτηρίτσας έχουν επίσης ανακαινιστεί και πουληθεί σε αστούς που αναζητούσαν εξοχική κατοικία. Η περιοχή είναι πλούσια σε φυσικές ομορφιές και πολύ κοντά στη θάλασσα.

Χωριά του νομού Λάρισας
Δήμος Αγιάς
Μάρθα Φριντζήλα

Η Μάρθα Φριντζήλα (γενν. 7 Απριλίου 1972, Ελευσίνα) είναι Ελληνίδα τραγουδίστρια, ηθοποιός και σκηνοθέτης.

Βιογραφία 
Γεννήθηκε στην Ελευσίνα. Διετέλεσε καθηγήτρια υποκριτικής στη Δραματική Σχολή του Εθνικού Θεάτρου (2006–2012). Είναι ιδιοκτήτρια και υπεύθυνη του χώρου τέχνης και εκπαίδευσης Baumstrasse και ιδρυτής του Αττικού Σχολείου Αρχαίου Δράματος.

Έχει συνεργαστεί με καλλιτέχνες όπως η Μαρία Φαραντούρη, η Χάρις Αλεξίου, η Ελευθερία Αρβανιτάκη, η Τάνια Τσανακλίδου, η Λένα Πλάτωνος, οι Mode Plagal, ο Νίκος Ξυδάκης, ο Θανάσης Παπακωνσταντίνου, ο Φοίβος Δεληβοριάς, οι Χαΐνηδες και ο Μιχάλης Γρηγορίου.

Καλλιτεχνική πορεία
Ως σκηνοθέτης συνεργάστηκε με το Εθνικό Θέατρο, το Πανεπιστήμιο Αθηνών, το Θέατρο του Νέου Κόσμου και το Θέατρο Πορεία.

Από το 1993 δουλεύει ως επαγγελματίας ηθοποιός στο Εθνικό Θέατρο αλλά και σε δημοτικά και ιδιωτικά θέατρα ανεβάζοντας παραστάσεις αρχαίου, σύγχρονου δράματος και μουσικού θεάτρου.

Από το 1999 είναι σκηνοθέτης της ομάδας "Δρόμος με Δέντρα" με την οποία ανέβασε τον Ίωνα του Ευριπίδη, τον Ξένο του Ράινερ Μαρία Ρίλκε, την Κληρονομιά του Μαριβώ, τον Έρωτα της Λιουντμίλλα Πετρουσέφσκαγια και τον Αίαντα του Σοφοκλή (Κρατήρας 2003-6).

Ανήκει στο δυναμικό του χώρου τέχνης Κρατήρας και στο μουσικό συγκρότημα The Walter Testa Music Company.

Από το 1999 διδάσκει φωνητική και ψυχολογία της φωνής σε ηθοποιούς, τραγουδιστές, εργαστήρια και θεατρικές ομάδες.

Το καλοκαίρι του 2003 εμφανίστηκε με το συνθέτη Θ. Παπακωνσταντίνου σε συναυλίες στην Ελλάδα και την Κύπρο. To 2007 - 2008 εμφανίστηκε στο ΜΕΤΡΟ με το Κubara Project. To 2009 συνεργάστηκε με την Τάνια Τσανακλιδου στο ΜΕΤΡΟ και με τη Λένα Πλάτωνος.

Το 2010 περιόδευσε μαζί με την Χάρις Αλεξίου στην Ελλάδα και την Κύπρο. Τον Νοέμβριο του ίδιου χρόνου εμφανίστηκε στο Παλλάς μαζί με την Ελευθερία Αρβανιτάκη και τον Τάσση Χριστογιαννόπουλο σε τραγούδια του Νίκου Ξυδάκη. 

Το 2011 εμφανίστηκε στο Gazarte μαζι με τον Νίκο Ξυδάκη και σε παραστάσεις στο Baumstrasse studio μαζί με τον Παναγιώτη Τσεβά.

Προσωπική ζωή 
Είναι παντρεμένη με τον μουσικό και ζωγράφο Βασίλη Μαντζούκη.

Δισκογραφία

Πηγές
Www.marthaf.eu  
www.alexiou.gr 
 http://www.marthaf.eu/content/view/32/45/ 

Ελληνίδες τραγουδίστριες
Ελληνίδες ηθοποιοί θεάτρου
Έλληνες σκηνοθέτες θεάτρου
Καθηγητές της Δραματικής Σχολής του Εθνικού Θεάτρου
Παραδοσιακή κινέζικη ιατρική

Η κινέζικη ιατρική (κινέζικα: 中醫 "τζονγκ γι") περιλαμβάνει ένα μεγάλο εύρος παραδοσιακών ιατρικών πρακτικών οι οποίες προέρχονται από την Κίνα. Παρότι είναι αρκετά διαδεδομένη στην Άπω Ανατολή, στον υπόλοιπο κόσμο θεωρείται ως μια μορφή εναλλακτικής ιατρικής· σε ορισμένες περιπτώσεις ίσως αντιμετωπίζεται και με καχυποψία.

Οι πρακτικές της κινέζικης ιατρικής περιλαμβάνουν χρήση φυτικών σκευασμάτων (κινεζική βοτανοθεραπεία), τον βελονισμό, τη χειροπρακτική τέχνη τουί να (κινέζικα: 推拿) και τις ήπιας μορφής πολεμικές τέχνες τσι κουνγκ (κινέζικα: 氣功) και τάι τσι τσουάν (κινέζικα: 太極拳). 

Η σύγχρονη κινέζικη ιατρική συστηματοποιήθηκε τη δεκαετία του '50 στη Λαϊκή Δημοκρατία της Κίνας υπό τον Μάο Τσε Τουνγκ.

Εξωτερικοί σύνδεσμοι

Εναλλακτική ιατρική
Πολιτισμός της Κίνας
Ψευδοεπιστήμες
.рф

Το όνομα τομέα рф (με λατινικούς χαρακτήρες rf) είναι ο διεθνοποιημένος κωδικός χώρας top-level domain στο Domain Name System (DNS Σύστημα Ονομάτων Τομέα) του Διαδικτύου για την Ρωσική Ομοσπονδία. Στο DNS έχει τo όνομα ASCII DNS xn--p1ai. Ο τομέας δέχεται αιτήσεις μόνο για κυριλλικούς υποτομείς, και είναι η πρώτη εφαρμογή στο κυριλλικό αλφάβητο του συστήματος Διεθνοποιώντας τα Ονόματα Τομέων στις Εφαρμογές (Internationalizing Domain Names in Applications, IDNA). Ο τομέας άρχισε να λειτουργεί στις 13 Μαΐου 2010. Τον Φεβρουάριο του 2016 υπήρχαν 900.058 ιστοσελίδες με αυτό το τομέα.

Παραπομπές

Εξωτερικοί σύνδεσμοι 
 
 
 

 
 
 
 

Top-level domains
Διαδίκτυο στη Ρωσία
Δήμος Δελφών

Ο Δήμος Δελφών είναι δήμος της Περιφερειακής Ενότητας Φωκίδας της Περιφέρειας Στερεάς Ελλάδας που συστάθηκε με το Πρόγραμμα Καλλικράτης από τη συνένωση των προϋπαρχόντων δήμων Άμφισσας, Γαλαξειδίου, Γραβιάς, Δελφών, Δεσφίνας, Ιτέας, Καλλιέων και Παρνασσού.

Ο συνολικός πληθυσμός του νέου Δήμου ανέρχεται σε 26.716 κατοίκους, σύμφωνα με την απογραφή του 2011. Έδρα του Δήμου είναι η Άμφισσα. Επίσης, οι Δελφοί, πνευματικό κέντρο παγκόσμιας ακτινοβολίας κατά την αρχαιότητα, έχουν οριστεί ως ιστορική έδρα του Δήμου.

Ο Δήμος Δελφών περιλαμβάνει τις παρακάτω δημοτικές ενότητες, τοπικές κοινότητες, πόλεις, κωμοπόλεις, χωριά και οικισμούς:
 Τα στοιχεία προέρχονται από την Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012): "Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας" (αρχείο pdf).
 Ο πληθυσμός που αναφέρεται είναι ο μόνιμος πληθυσμός.<div style="float:up;">


Δήμαρχοι Δελφών 
Αιρετοί δήμαρχοι Δελφών διετέλεσαν μεταπολιτευτικά οι εξής:

Δήμαρχοι Άμφισσας 

Δήμαρχοι Άμφισσας διετέλεσαν μεταπολιτευτικά και ως τη συγχώνευση του δήμου σε εκείνο των Δελφών οι εξής:

Πηγές 
 Πρόγραμμα Καλλικράτης - ΦΕΚ Α87 της 07/06/2010
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
 Αποτελέσματα Απογραφής 2011 της ΕΛ.ΣΤΑΤ - Ελληνική Στατιστική Αρχή

Παραπομπές

Δήμος Δελφών
Δελφων
Σπάρτο Κοζάνης

Το Σπάρτο είναι χωριό της περιφερειακής ενότητας Κοζάνης. Πριν το 1925 ονομαζόταν Σαρτακλί. 

Το Σπάρτο βρίσκεται στη περιοχή Τσιαρτσιαμπά κοντά στη λίμνη του Πολυφύτου. Με το Πρόγραμμα Καποδίστριας αποτέλεσε δημοτικό διαμέρισμα του Δήμου Ελιμείας. Με το Πρόγραμμα Καλλικράτης, ο Δήμος Ελιμείας συνενώθηκε με άλλους δήμους στο Δήμο Κοζάνης, του οποίου το Σπάρτο αποτελεί πλέον τοπική κοινότητα.

Σύμφωνα με τον Κ. Γουναρόπουλο, το έτος 1872 στο Σπάρτο υπήρχαν 80 σπίτια Τούρκων γεωργών. Το 1923 εγκαταστάθηκαν στο χωριό περί τις 80 οικογένειες Ποντίων προσφύγων, στους οποίους δόθηκαν σπίτια και αγροκτήματα. Το 1944 το μισό χωριό κάηκε στον Εμφύλιο Πόλεμο από τους κομμουνιστές και κάηκε εκ νέου, αλλά όλο, περί τις αρχές του 1946 πάλι από τους κομμουνιστές. 

Στην απογραφή του 2001 αριθμούσε 151 κατοίκους. Είναι γεωργικό χωριό με κύριες καλλιέργειες τα σιτηρά, τα καπνά κλπ. Στο χωριό δε λειτουργεί σχολείο, καθώς οι νέοι έχουν μετακινηθεί στα αστικά κέντρα. Ο ναός της ενορίας είναι ο αφιερωμένος στον Ευαγγελισμό της Θεοτόκου.

Παραπομπές 

Χωριά του νομού Κοζάνης
Δήμος Κοζάνης
ΦΚ Χρόνινγκεν

Η Χρόνινγκεν ΦΚ (Ολλανδικά: F.C. Groningen) είναι ποδοσφαιρικός σύλλογος από το Χρόνινγκεν της Ολλανδίας. Ο σύλλογος αγωνίζεται στην Ερεντιβίζιε, την ανώτερη ποδοσφαιρική κατηγορία της Ολλανδίας.

Ιδρύθηκε το 1971 και έχει ως έδρα το Στάδιο Γιούρομποργκ, το οποίο έχει χωρητικότητα 22.329 θέσεις. 

Τα χρώματα της ομάδας είναι το πράσινο και το λευκό. Η Χρόνινγκεν ΦΚ  την σαιζόν 2014-2015 κατέκτησε το Κύπελλο Ολλανδίας. Η καλύτερη παρουσία στο ολλανδικό πρωτάθλημα είναι η τρίτη θέση το 1991 και το 2006 ενώ η χειρότερη θέση που έχει καταλάβει είναι η 18η το 1974 και η 17η το 1998. Και τις δυο χρονιές υποβιβάστηκε στην δεύτερη κατηγορία.

Τίτλοι 
Κύπελλο Ολλανδίας (1): 2014-15

Β' Ολλανδίας (2): 1959-60, 1979-80

Εξωτερικοί σύνδεσμοι 

 Χρόνινγκεν Φ.Κ., επίσημος ιστότοπος .

Ιδρύσεις αθλητικών συλλόγων το 1971
Ιδρύσεις ποδοσφαιρικών ομάδων το 1971
Φίλιπ Ράις

Ο Γιόχαν Φίλιπ Ράις (γερμανικά: Johann Philipp Reis) (7 Ιανουαρίου 1834 - 14 Ιανουαρίου 1874) υπήρξε Γερμανός φυσικός και εφευρέτης. Εφηύρε και κατασκεύασε την πρώτη λειτουργική μηχανή διάδοσης ήχων μέσω ηλεκτρικών αγωγών και γι' αυτό θεωρείται βασικός πρωτοπόρος της τηλεφωνίας.

Γερμανοί εφευρέτες